《春日漫兴用前韵十二首 其八》
明代·孙承恩

节物随时变，浮云任此心。花香捲幔入，草色闭门深。

感事空弹铗，怀贤每正襟。留连未归去，斜日度轻阴。

作者简介：（1485—1565）松江华亭人，字贞父(甫)，号毅斋。孙衍子。正德六年进士。授编修，历官礼部尚书，兼掌詹事府。嘉靖三十二年斋宫设醮，以不肯遵旨穿道士服，罢职归。文章深厚尔雅。工书善画，尤擅人物。有《历代圣贤像赞》、《让溪堂草稿》、《鉴古韵语》。